CELEX: 32015R2318
Language: bg
Date: 2015-12-08 00:00:00
Title: Регламент за изпълнение (ЕС) 2015/2318 на Комисията от 8 декември 2015 година относно класирането на някои стоки в Комбинираната номенклатура

12.12.2015   
            
            
               BG
            
            
               Официален вестник на Европейския съюз
            
            
               L 328/57
            
         РЕГЛАМЕНТ ЗА ИЗПЪЛНЕНИЕ (ЕС) 2015/2318 НА КОМИСИЯТА
   от 8 декември 2015 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея или добавя допълнителни подраздели към нея и която е създадена със специални разпоредби на Съюза, с оглед на прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.
            
         
               (4)
            
            
               Целесъобразно е да се предвиди, обвързващата тарифна информация, издадена по отношение на стоките, обхванати от настоящия регламент, която не е в съответствие с настоящия регламент, да можe да продължи да бъде използвана от титуляря за известен период от време съгласно член 12, параграф 6 от Регламент (ЕИО) № 2913/92 на Съвета (2). Този период следва да бъде определен на три месеца.
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
   Член 2
   Обвързващата тарифна информация, която не е в съответствие с настоящия регламент, може да продължи да бъде използвана съгласно член 12, параграф 6 от Регламент (ЕИО) № 2913/92 за срок от три месеца от датата на влизане в сила на настоящия регламент.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 8 декември 2015 година.
      
         
            За Комисията,
         
         
            от името на председателя,
         
         Heinz ZOUREK
         
            Генерален директор на генерална дирекция „Данъчно облагане и митнически съюз“
         
      
   
   
      (1)  ОВ L 256, 7.9.1987 г., стр. 1.
   
      (2)  Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (ОВ L 302, 19.10.1992 г., стр. 1).
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  Артикул (т.нар. „ръчен калъф за смартфон“), направен предимно от текстилен материал. Той се състои от калъф за мобилен телефон с еластична лента, която служи за закрепването му към горната част на ръката.
                  На гърба на калъфа има прорез за поставяне на мобилния телефон в калъфа. От лицевата си страна артикулът е с правоъгълна прозрачна плоскост, изработена от пластмасов лист. Прозрачната плоскост е поставена в рамка от поресто пластмасово фолио, което обхваща и предната част на късия край на лентата. Задната част на артикула и закрепената лента се състоят от гумирана текстилна тъкан (външни слоеве от текстилен материал със слой от порест каучук между тях). Към лентата е закрепена залепваща ивица от типа „велкро“, която се прекарва през два отвора в късия край на маншета, и по този начин лентата може да се пригажда да прилегне към горната част на ръката на лицето, носещо артикула.
                  (Вж. снимки А и Б) (1)
                  
               
               
                  4202 92 98
               
               
                  Класирането се определя от общи правила 1 и 6 за тълкуване на Комбинираната номенклатура, забележка 1, точка 1 към раздел XI, допълнителна забележка 1 към глава 42 и описанието на кодове по КН 4202, 4202 92 и 4202 92 98.
                  Артикулът е предназначен да побира конкретно изделие (мобилен телефон, смартфон). Следователно той притежава обективни характеристики на калъф, подобен на калъфите, описани в текста на позиция 4202 (вж. също Обяснителните бележки към Хармонизираната система за позиция 4202).
                  Ето защо се изключва класирането като други конфекционирани текстилни артикули от позиция 6307.
                  Поради това артикулът трябва да бъде класиран в код по КН 4202 92 98 като калъфи с външна повърхност от текстилни материали.
               
            
         
      
                  
                     
               
               
                  
                     
               
            
                  Снимка А
               
               
                  Снимка Б
               
            
         (1)  Снимките са само за информация.